Do užšieho výberu sa kvalifikovali dvaja zo štyroch záujemcov o 3. balík projektov verejno-súkromného partnerstva (PPP). Ide o konzorciá Hochtief PPP Solutions GmbH, Alpine Bau GmbH, FCC Construcción S.A., Western Carpathians Motorway Investors Company GmbH a Vinci Concessions S.A., Skanska Infrastructure Development AB.
"Rozhodla o tom komisia, ktorá posudzovala, či uchádzači spĺňajú podmienky účasti stanovené zákonom o verejnom obstarávaní a oznámením," informoval TASR hovorca ministra dopravy Marián Jánošík.
V 3. balíku PPP projektov sa bude realizovať výstavba úsekov Hričovské podhradie – Lietavská Lúčka, Lietavská Lúčka – Višňové, Višňové – Dubná Skala, privádzač Lietavská Lúčka – Žilina.
zdroj: TASR, foto: internet